Video: Witdoodhaai breek deur haaihok‘n Skermskoot uit die video ŉ Duiker van Kalifornië in Amerika het Donderdag ŉ noue ontkoming gehad toe ŉ witdoodhaai in “ŉ seldsame gebeurtenis” daarin geslaag het om deur die haaihok te breek tydens ŉ haaiduik-ekspedisie. Beeldmateriaal van dié voorval, wat naby die Guadalupe-eiland plaasgevind het, word wyd op sosiale media versprei. In die video kan gesien word hoe die haai aan ŉ stuk tuna byt wat aan ŉ tou vasgemaak word om hom nader aan die hok te lok. Die YouTube-rekening Gabe and Garrett, wat dié video eerste op sosiale media gelaai het, het geskryf die haai was egter nie aggressief nie. “Dit lyk soos ŉ aggressiewe witdoodhaai wat die hok probeer aanval, maar dit is nie die geval nie,” het hulle verduidelik. “Die witdoodhaai het na die aas gehap, die hok getref en kon nie terugswem nie en het toe heeltemal verward homself deur die tralies forseer totdat die metaal gebreek het.” Die duiker, wat glo ŉ ervare duiker is, is ongedeerd. Bron: Telegraph